钦定古今图书集成/历象汇编/乾象典/第036卷 > 《礼记》 > 《礼运》
## 钦定古今图书集成/历象汇编/乾象典/第036卷 > 《礼记》 > 《礼运》

“播五行于四时”，和而后月生也。是以“三五而盈，三五
而阙。”

〈陈注〉月之盈亏，由于日之远近。“四序顺和，日行循轨”，而后月之生明，如期望而盈、晦而死，无朓朒之失也。〈大全〉长乐陈氏曰：“三五者，数之所变。故数之至于三五，则为五行生数之极，而月所以盈；又积之至于三五，则为五行成数之极，而月所以阙也。”